**Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam”**

Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam”(turpmāk – informatīvais ziņojums) sagatavots atbilstoši Ministru kabineta 2020.gada 2.jūnija sēdes protokola Nr.38 49.§ “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”” 15.punktā uzdotajam - Finanšu ministrijai apkopot ministriju iesniegto informāciju un iesniegt izskatīšanai Ministru kabinetā ne vēlāk kā līdz 2020.gada 18.augustam.

Ņemot vērā to, ka 2020.gada 18. un 25.augusta Ministru kabineta sēdē tika lemts par 2020.gada 2.jūnija sēdē atbalstīto pasākumu sarakstā iekļautiem jautājumiem, kā arī vēl tika aktualizēta atsevišķu ministriju iesniegtā precizētā informācija, informatīvais ziņojums tiek iesniegts Ministru kabinetā pēc protokolā noteiktā termiņa.

Informatīvā ziņojuma **mērķis ir apstiprināt Ministru kabineta 2020.gada 2.jūnija sēdē atbalstīto no valsts budžeta līdzekļiem finansējamo pasākumu Covid-19 krīzes pārvarēšanai un ekonomikas atlabšanai detalizētu atšifrējumu sadalījumā starp 2020. un 2021.gadu** saskaņā ar ministriju un citu centrālo valsts iestāžu (turpmāk – ministrijas) iesniegto informāciju.

Salīdzinājumā ar Ministru kabineta (turpmāk – MK) 2020.gada 2.jūnija sēdē izskatīto informāciju par valdības līdz šā gada 2.jūnijam atbalstītajiem pasākumiem 2020.gadam Covid-19 krīzes pārvarēšanai un ekonomikas atlabšanai, **MK papildus ir atbalstījis vēl šādus pasākumus 2020.gadam**:

* **Ar MK 30.06.2020. rīkojumu Nr.358** no valsts budžeta programmas 02.00.00 “Līdzekļi neparedzētiem gadījumiem” piešķirti Vides aizsardzības un reģionālās attīstības ministrijai 6 629 *euro* pārskaitīšanai Bauskas novada pašvaldībai, lai kompensētu faktiskos izdevumus, kas tai radušies, nodrošinot Bulgārijas valsts piederīgo uzturēšanu karantīnas režīmā laika periodā no 2020. gada 5.aprīļa līdz 21.aprīlim Mežotnes internātvidusskolā, Garoza, Mežotnes pagastā, Bauskas novadā.
* **Ar MK 30.06.2020. rīkojumu Nr.368** no valsts budžeta programmas 02.00.00 “Līdzekļi neparedzētiem gadījumiem” piešķirts Labklājības ministrijai (Valsts sociālās apdrošināšanas aģentūrai) finansējums, kas nepārsniedz 6 597 401 *euro*, tai skaitā:

1. 6 532 750 *euro*, lai atbilstoši Covid-19 infekcijas izplatības seku pārvarēšanas likuma 19.pantam nodrošinātu jaunā speciālista pabalsta izmaksu pirmos divus mēnešus 500 *euro* apmērā, trešajā un ceturtajā mēnesī 375 *euro* apmērā personām, kuras gada laikā pirms ārkārtējās situācijas izsludināšanas ir beigušas mācības augstskolā vai koledžā, kur ir ieguvušas augstāko izglītību, un ir ieguvušas bezdarbnieka statusu ārkārtējās situācijas laikā vai triju mēnešu laikā pēc tās beigām;

2. 64 651 *euro*, lai segtu izdevumus saistībā ar sociālās apdrošināšanas informācijas sistēmas (SAIS) funkcionalitātes nodrošināšanu.

* **Ar MK 15.07.2020. rīkojumu Nr.373** atzīts par spēku zaudējušu MK 2020.gada 31.marta rīkojums Nr.139 “[Par akciju sabiedrības “Air Baltic Corporation” pamatkapitāla palielināšanu](https://likumi.lv/ta/id/313567-par-akciju-sabiedribas-air-baltic-corporation-pamatkapitala-palielinasanu)” (par pamatkapitāla palielināšanu “Air Baltic Corporation” par 36 140 944 *euro*).
* **Ar MK 15.07.2020. rīkojumu Nr.377** veikti grozījumi MK 2020.gada 20.marta rīkojumā Nr.118 “[Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem](https://likumi.lv/ta/id/313372-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem-)””, precizējot Iekšlietu ministrijai finansējumu 258 036*euro* apmērā (bija 474 025 *euro*), lai segtu izdevumus, kas Covid-19 uzliesmojuma laikā radušies saistībā ar vienreizējo individuālo aizsardzības līdzekļu un dezinfekcijas līdzekļu iegādi un iepakošanu.
* **Ar MK 15.07.2020. rīkojumu Nr.383** no valsts budžeta programmas 02.00.00 “Līdzekļi neparedzētiem gadījumiem” piešķirts Veselības ministrijai (Nacionālajam veselības dienestam) finansējums 3 256 905 *euro* apmērā, lai segtu izdevumus, kas radušies saistībā ar Covid-19 uzliesmojumu un seku novēršanu, tai skaitā:

1. ambulatorajiem veselības aprūpes pakalpojumiem – 667 392 *euro*;

2. stacionārajiem veselības aprūpes pakalpojumiem – 143 969 *euro*;

3. laboratorisko izmeklējumu organizēšanai un veikšanai – 2 445 544 *euro*.

* **Ar MK 15.07.2020. rīkojumu Nr.384** no valsts budžeta programmas 02.00.00 “Līdzekļi neparedzētiem gadījumiem” piešķirts finansējums Ekonomikas ministrijai, kas nepārsniedz 426 084 *euro*, paaugstinātas energoefektivitātes daudzdzīvokļu dzīvojamo ēku tipveida būvprojektu izstrādei, izmantojot Latvijā ražotus vai iegūstamus būvizstrādājumus un būvkonstrukcijas, lai mazinātu Covid-19 krīzes radīto negatīvo ietekmi uz tautsaimniecību un stimulētu tautsaimniecības attīstību.

Vienlaicīgi **ar MK 15.07.2020. rīkojumu Nr.385** atbalstīta apropriācijas pārdale 426 084 *euro* apmērā no Ekonomikas ministrijas budžeta apakšprogrammas 29.05.00 “Valsts pētījumu programma enerģētikā” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” atbilstoši Covid-19 infekcijas izplatības seku pārvarēšanas likuma 25. pantam.

* **Ar MK 30.07.2020. rīkojumu Nr.399** no valsts budžeta programmas 02.00.00 “Līdzekļi neparedzētiem gadījumiem” piešķirts Labklājības ministrijai finansējums 524 045 *euro* apmērā, lai 2020.gadā nodrošinātu Covid-19 izplatības un masveida inficēšanās gadījumu novēršanu un saslimšanas risku mazināšanu Labklājības ministrijas pakļautībā esošajos valsts sociālās aprūpes centros, t.sk.:

1. 118 583 *euro*, lai kompensētu izdevumus saistībā ar īstenotajiem Covid-19 pretepidēmijas pasākumiem, no tiem izdevumiem atlīdzībai 1825 *euro* (izdevumi saistībā ar piemaksu par darbu īpašos apstākļos un papildu darbu) un izdevumiem precēm un pakalpojumiem 116 758 *euro* (dezinfekcijas līdzekļu un individuālo aizsardzības līdzekļu iegādes izdevumi);

2. 405 462 *euro* izdevumiem pamatkapitāla veidošanai, lai veicinātu klientu drošību un mazinātu risku inficēties ar Covid-19, no tiem videonovērošanas sistēmu atjaunošanai (izbūvei) 277 500 *euro*, automātisko vārtu iegādei un uzstādīšanai 36 365 *euro*, aktivitāšu laukumu ierīkošanai valsts sociālās aprūpes centra “Rīga” filiālē “Teika” un filiālē “Ezerkrasti” 21 430 *euro*, automātisko virsmu dezinfekcijas iekārtu iegādei 49 167 *euro* un dezinfekcijas lampu iegādei 21 000 *euro*.

Vienlaicīgi **ar MK 30.07.2020. rīkojumu Nr.400** atbalstīta apropriācijas pārdale no Labklājības ministrijas pamatbudžeta apakšprogrammām uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” 524 045 *euro* apmērā, tai skaitā:

1. no apakšprogrammas 05.01.00 “Sociālās rehabilitācijas valsts programmas” 503 059 *euro* apmērā;

2. no apakšprogrammas 05.62.00 “Invaliditātes ekspertīžu nodrošināšana” 2 900 *euro* apmērā;

3. no apakšprogrammas 07.01.00 “Nodarbinātības valsts aģentūras darbības nodrošināšana” 4 140 *euro* apmērā;

4. no apakšprogrammas 22.01.00 “Valsts bērnu tiesību aizsardzības inspekcija un bērnu uzticības tālrunis” 9 000 *euro* apmērā;

5. no apakšprogrammas 97.01.00 “Labklājības nozares vadība un politikas plānošana” 4 946 *euro* apmērā.

* **Ar MK 11.08.2020. rīkojumu Nr.413** no valsts budžeta programmas 02.00.00 “Līdzekļi neparedzētiem gadījumiem” piešķirts Veselības ministrijai (Nacionālajam veselības dienestam) finansējums, kas nepārsniedz 2 054 926 *euro*, lai nodrošinātu zāļu krājumus ārstniecības iestādēm saistībā ar Covid-19 infekcijas izplatību valstī.
* **Ar MK 11.08.2020. rīkojumu Nr.414** no valsts budžeta programmas 02.00.00 “Līdzekļi neparedzētiem gadījumiem” piešķirts Veselības ministrijai (Nacionālajam veselības dienestam) finansējums 2 946 225 *euro* apmērā, lai segtu izdevumus, kas radušies saistībā ar “Covid-19” uzliesmojumu un seku novēršanu, tai skaitā:

1. ambulatorajiem veselības aprūpes pakalpojumiem 333 270 *euro*;

2. stacionārajiem veselības aprūpes pakalpojumiem 99 352 *euro*;

3. laboratorisko izmeklējumu organizēšanai un veikšanai 2 513 633 *euro*.

* **Ar MK 13.08.2020. rīkojumu Nr.423** veikti grozījumi MK 2020.gada 16.aprīļa rīkojumā Nr.181 “[Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem](https://likumi.lv/ta/id/313372-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem-)””, precizējot Iekšlietu ministrijai finansējumu 667 103*euro* apmērā (bija 2 590 703 *euro*), lai Iekšlietu ministrijas padotības iestāžu amatpersonām, kas bijušas tieši iesaistītas Covid-19 seku novēršanā, nodrošinātu:

1. piemaksas no 2020. gada 12. marta līdz 2020. gada 31. maijam par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu – 504 745 *euro*;

2. samaksu par dienesta pienākumu izpildi virs noteiktā dienesta pienākumu izpildes laika (par virsstundu darbu, veicot ārkārtas pasākumus) no 2020. gada 12. marta līdz 2020. gada 30. aprīlim Valsts policijai – 162 358 *euro*.

* **Ar MK 19.08.2020. rīkojumu Nr.443** no valsts budžeta programmas 02.00.00 “Līdzekļi neparedzētiem gadījumiem” piešķirts Valsts kancelejai (Valsts administrācijas skolai) finansējums 74 992 *euro* apmērā,lai mazinātu Covid-19 krīzes radīto negatīvo ietekmi un stabilizētu finanšu situāciju Valsts administrācijas skolā.

Vienlaicīgi **ar MK 19.08.2020. rīkojumu Nr.444** atbalstīta apropriācijas pārdale 84 140 *euro* apmērā no Ministru kabineta budžeta programmas 19.00.00 “Valsts administrācijas skola” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” atbilstoši Covid-19 infekcijas izplatības seku pārvarēšanas likuma 25. pantam.

* **Ar MK 18.08.2020. sēdes protokola Nr.49 41.§** no valsts budžeta programmas 02.00.00 “Līdzekļi neparedzētiem gadījumiem” paredzēts piešķirt Iekšlietu ministrijai finansējumu ne vairāk kā 37 000 *euro* informācijas sistēmas “Ieceļotāju uzskaites kontroles informācijas sistēmas (IECIS)” izstrādei.

Atbilstoši MK 2020.gada 2.jūnija sēdes protokola Nr.38 49.§ 7.punktā uzdotajam atbildīgajām ministrijām par informatīvā ziņojuma “Par pasākumiem Covid-19 krīzes pārvarēšanai un ekonomikas atlabšanai” pielikumā atbalstītajiem pasākumiem ailēs “Pasākumi 2020-2021” no valsts budžeta līdzekļiem bija jāiesniedz Finanšu ministrijā detalizētu atšifrējumu *euro* sadalījumā starp 2020. un 2021.gadu, ministrijām un budžeta programmām/ apakšprogrammām, nepārsniedzot informatīvā ziņojuma pielikumā minēto finansējuma apmēru.

2020.gada 2.jūnija Ministru kabineta sēdē (prot. Nr.38 49.§) tika paredzēts papildu finansējums no valsts budžeta līdzekļiem atbalstītajiem pasākumiem 2020. un 2021.gadam 471 milj. *euro* apmērā.

Attiecībā uz MK 2020.gada 2.jūnija sēdē uzdoto sagatavot priekšlikumus atbalstīto pasākumu finansēšanai no Eiropas Savienības fondu virssaistībām vēl indikatīvi 71 milj. *euro* apmērā, kā arī attiecīgi samazinot no valsts budžeta finansējamo pasākumu apjomu, **ar MK 11.08.2020. sēdes protokola Nr.47 84.§** atbilstoši Finanšu ministrijas informatīvajam ziņojumam “Par virssaistību izmantošanu Covid-19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” papildus MK 02.06.2020. sēdes protokola Nr.38 49.§ 3.punktā piešķirtajām virssaistībām atļauts izmantot valsts budžeta virssaistību finansējumu līdz 70,43 milj. *euro* Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība”.

**Ministriju iesniegtais šā gada 2.jūnijā no valsts budžeta līdzekļiem papildus atbalstītā finansējuma sadalījums pa pasākumiem 2020. un 2021.gadam pievienots informatīvā ziņojuma pielikumā.**

Ņemot vērā, ka 2020.gada 2.jūnija sēdes protokola Nr.38 49.§ 14.punkts noteica, ka finansējuma piešķiršana konkrētajam pasākumam, nepārsniedzot atbalstītā finansējuma apmēru, tiek veikta ar atsevišķu MK lēmumu, **lielākā daļa ministriju jau ir sagatavojušas normatīvo aktu projektus un MK ir pieņēmis lēmumus par 2020.gadā nepieciešamo finansējumu šādiem 2.jūnija sēdē atbalstītajiem pasākumiem ailēs “Pasākumi 2020-2021”:**

* **Ar MK 05.06.2020. rīkojumu Nr.303** no valsts budžeta programmas 02.00.00 “Līdzekļi neparedzētiem gadījumiem” piešķirti Kultūras ministrijai 10 613 063 *euro*, lai mazinātu Covid-19 krīzes radīto negatīvo seku ietekmi uz kultūras nozari, tai skaitā:

1. 5 980 320 *euro*, lai stabilizētu finanšu situāciju kapitālsabiedrībās, kurās Kultūras ministrija ir valsts kapitāla daļu turētāja.

2. 2 696 743 *euro*, lai stabilizētu finanšu situāciju Latvijas Nacionālajā bibliotēkā, Latvijas Nacionālajā arhīvā un Kultūras ministrijas padotībā esošajos muzejos.

3. 1 936 000 *euro* Valsts kultūrkapitāla fondam mērķprogrammas “Radošo personu nodarbinātības programma” īstenošanai – atbalsta sniegšanai pašnodarbinātām personām radošā darba veikšanai no 2020. gada 1. jūlija līdz 2020. gada 30. septembrim.

* **Ar MK 18.06.2020. rīkojumu Nr.334** no valsts budžeta programmas 02.00.00 “Līdzekļi neparedzētiem gadījumiem” piešķirts Ekonomikas ministrijai (Patērētāju tiesību aizsardzības centram) finansējums, kas nepārsniedz 800 000 *euro*, lai Patērētāju tiesību aizsardzības centrs varētu segt repatriācijas izmaksas tūrisma operatoriem, kuru darbību ietekmējusi Covid-19 izplatība.
* **Ar MK 18.06.2020. rīkojumu Nr.339** no valsts budžeta programmas 02.00.00 “Līdzekļi neparedzētiem gadījumiem” piešķirti Kultūras ministrijai 9 756 937 *euro*, lai mazinātu Covid-19 krīzes radīto seku ietekmi uz kultūras nozari, no tiem:

1. 4 765 000 *euro* Valsts kultūrkapitāla fondam kultūras piedāvājuma attīstīšanai un kultūras institūciju ilgtspējas nodrošināšanai;

2. 2 991 937 *euro* Kultūras ministrijai kultūras piedāvājuma attīstīšanai, tostarp Kultūras ministrijas padotības iestādēs;

3. 2 000 000 *euro* Nacionālajam kino centram jaunu Latvijas filmu, tai skaitā daudzsēriju filmu, ražošanai un filmu ražošanas vides uzlabojumiem.

* **Ar MK 18.06.2020. rīkojumu Nr.340** no valsts budžeta programmas 02.00.00 “Līdzekļi neparedzētiem gadījumiem” piešķirti Kultūras ministrijai 394 501 *euro*, lai Covid-19 izplatības seku novēršanas un pārvarēšanas pasākumu ietvaros veiktu investīcijas kultūras infrastruktūrā, tai skaitā:

1. 204 800 *euro* Latvijas Etnogrāfiskajam brīvdabas muzejam - apkures sistēmas atjaunošanai un muzeja eksponātēku restaurācijas darbiem;

2. 189 701 *euro* pārskaitīšanai valsts sabiedrībai ar ierobežotu atbildību “Latvijas Nacionālā opera un balets” - nekustamā īpašuma Aspazijas bulvārī 3, Rīgā, pirmsavārijas stāvoklī esošo apkures, ventilācijas un kondicionēšanas sistēmu, kā arī ūdens un kanalizācijas sistēmu projektēšanai un ugunsdzēsības un apziņošanas sistēmas daļējas izbūves sākšanai.

* **Ar 30.06.2020 MK rīkojumu Nr.363** no valsts budžeta programmas 02.00.00 “Līdzekļi neparedzētiem gadījumiem” piešķirti Izglītības un zinātnes ministrijai 5 000 000 *euro*, lai mazinātu Covid-19 krīzes radīto negatīvo seku ietekmi uz sporta nozari, tai skaitā:

1. 2 000 000 *euro* pārskaitīšanai biedrībai “Latvijas Olimpiskā komiteja”, no tiem:

1.1. olimpiskā sporta izcilības programmas īstenošanai - 1 400 000 *euro*;

1.2. tehniskā atbalsta programmas īstenošanai olimpiskajiem individuālajiem sporta veidiem - 600 000 *euro*;

2. 1 938 649 *euro* pārskaitīšanai biedrībai “Latvijas Sporta federāciju padome”, no tiem:

2.1. [Sporta likumā](https://likumi.lv/ta/id/68294-sporta-likums) noteiktajā kārtībā atzīto sporta federāciju pamatdarbības nodrošināšanai, kā arī neolimpiskā sporta izcilības programmas īstenošanai - 1 438 649 *euro*;

2.2. sabiedriski nozīmīgu tautas, skolu jaunatnes un augstskolu sporta pasākumu organizēšanai Latvijā - 500 000 *euro*;

3. 384 404 *euro*, lai stabilizētu finanšu situāciju kapitālsabiedrībās, kurās Izglītības un zinātnes ministrija ir valsts kapitāla daļu turētāja;

4. 376 947 *euro*, lai stabilizētu finanšu situāciju biedrības “Latvijas Olimpiskā komiteja” īpašumā esošajā sabiedrībā ar ierobežotu atbildību “Olimpiskais sporta centrs”;

5. 300 000 *euro* pārskaitīšanai biedrībai “Latvijas Paralimpiskā komiteja”, lai sniegtu atbalstu paralimpiskā un pielāgotā sporta attīstībai.

* **Ar MK 14.07.2020. sēdes protokola Nr.44** **33.§** finanšu ministram saskaņā ar Covid-19 infekcijas izplatības seku pārvarēšanas likuma 25. un 31.pantā paredzēto atļauts palielināt apropriāciju, kas nepārsniedz 40 000 000 *euro*, Ekonomikas ministrijai resursiem no dotācijas no vispārējiem ieņēmumiem ieskaitīšanai akciju sabiedrības “Attīstības finanšu institūcija Altum” rezerves kapitālā krīzes garantiju programmas finansēšanai.

(MK 14.07.2020. noteikumi Nr. 454 “Noteikumi par garantijām lielajiem komersantiem, kuru darbību ietekmējusi Covid-19 izplatība”)

* **Ar MK 15.07.2020. rīkojumu Nr.381** no valsts budžeta programmas 02.00.00 “Līdzekļi neparedzētiem gadījumiem” piešķirti Satiksmes ministrijai 6 341 758 *euro*, no tiem:

1. 6 325 393 *euro*, lai kompensētu zaudējumus, kas radušies reģionālās nozīmes pārvadājumos ar autobusiem un vilcieniem sakarā ar Covid-19 izplatības ierobežošanai noteiktajiem drošības un sociālās distancēšanās pasākumiem sabiedriskajā transportā ārkārtējās situācijas laikā no 2020.gada 13.marta līdz 9.jūnijam, kā arī ārkārtējās situācijas seku mazināšanai;

2. 16 365 *euro*, lai kompensētu valsts sabiedrības ar ierobežotu atbildību “Autotransporta direkcija” izdevumus saistībā ar pasažieru pārvadājumu pakalpojuma nodrošināšanu personām, kas ierodas no ārvalstīm ar repatriācijas reisiem.

* **Ar MK 15.07.2020. rīkojumu Nr.389** no valsts budžeta programmas 02.00.00 “Līdzekļi neparedzētiem gadījumiem” piešķirts Ekonomikas ministrijai finansējums, kas nepārsniedz 50 000 000 *euro*, alternatīvo ieguldījumu fonda finansēšanai.

(MK 14.07.2020. noteikumi Nr. 458 “Noteikumi par kapitāla ieguldījumiem komersantos, kuru darbību ietekmējusi Covid-19 izplatība”)

* **Ar MK 15.07.2020. rīkojumu Nr.391** no valsts budžeta programmas 02.00.00 “Līdzekļi neparedzētiem gadījumiem” piešķirti Satiksmes ministrijai 27 236 226 *euro*, tai skaitā:

1. 14 225 226 *euro*, lai nodrošinātu normatīvajos aktos noteikto izdevumu kompensēšanu par valsts publiskās lietošanas dzelzceļa infrastruktūras izmantošanu pasažieru pārvadājumiem, kurus veic saistībā ar sabiedrisko pakalpojumu līgumu;

2. 13 011 000 *euro*, lai veiktu avansa maksājumu normatīvajos aktos noteiktā valsts publiskās lietošanas dzelzceļa infrastruktūras pārvaldītāja finanšu līdzsvara nodrošināšanai.

* **Ar MK 15.07.2020. rīkojumu Nr.392** atbalstīta valsts akciju sabiedrības “Latvijas dzelzceļš” pamatkapitāla palielināšana, ieguldot tajā finanšu līdzekļus 32 422 016 *euro* apmērā publiskās lietošanas dzelzceļa infrastruktūras uzturēšanai un attīstībai, kā arī finanšu situācijas stabilizēšanai nozarē.
* **Ar MK 11.08.2020. rīkojumu Nr.415** no valsts budžeta programmas 02.00.00 “Līdzekļi neparedzētiem gadījumiem” piešķirts Ekonomikas ministrijai (Latvijas Investīciju un attīstības aģentūrai) finansējums, kas nepārsniedz 70 200 000 *euro*, tai skaitā:

1. 51 000 000 *euro* atbalstam eksportējošiem nodokļu maksātājiem, kuru darbību ietekmējusi Covid-19 izplatība;

2. 19 200 000 *euro* atbalstam tūrisma nozares saimnieciskās darbības veicējiem, kuru darbību ietekmējusi Covid-19 izplatība.

* **Ar MK 19.08.2020. rīkojumu Nr.446** no valsts budžeta programmas 02.00.00 “Līdzekļi neparedzētiem gadījumiem” piešķirts Ekonomikas ministrijai finansējums, kas nepārsniedz 145 000 *euro*, tai skaitā:

1.  100 000 *euro*, lai organizētu sabiedrības informēšanas kampaņu iedzīvotāju motivēšanai mācīties visas dzīves garumā un uzņēmumu motivēšanai veikt ieguldījumus cilvēkkapitālā;

2.  45 000 *euro* Centrālajai statistikas pārvaldei, lai veiktu augstskolu un profesionālās izglītības iestāžu absolventu monitoringu.

MK 2020.gada 2.jūnija sēdes protokola Nr.38 49.§ 11.punktā tika uzdots ministrijām līdz 2020.gada 31.jūlijam iesniegt Finanšu ministrijā papildu finansējuma zinātnei, augstskolām un citiem Izglītības un zinātnes ministrijas vienreizējiem, terminētiem pasākumiem un pasākuma “Demogrāfija” papildu finansējuma vienreizējiem, terminētiem pasākumiem sadalījumu pa gadiem.

* **Ar MK 11.08.2020. sēdes protokola Nr.47 93.§** atbalstīti Izglītības un zinātnes ministrijas sagatavotā Informatīvā ziņojuma “Par Izglītības un zinātnes ministrijas pasākumiem Covid-19 krīzes pārvarēšanai un ekonomikas atlabšanai” pielikumā ietvertie pasākumi un papildu finansējuma sadalījums zinātnei, augstskolām un citiem IZM vienreizējiem, terminētiem pasākumiem 2020. un 2021.gadam Covid-19 krīzes pārvarēšanai un ekonomikas atlabšanai. No tiem:

**Ar MK 26.08.2020. rīkojumu Nr.472** no valsts budžeta programmas 02.00.00 “Līdzekļi neparedzētiem gadījumiem” piešķirti 2 040 000 *euro*, lai atbilstoši Ministru kabineta 2020.gada 11.augusta noteikumiem Nr.520 ”Grozījumi Ministru kabineta 2004. gada 24. augusta noteikumos Nr.740 “Noteikumi par stipendijām”” palielinātu stipendiju skaitu un apmēru pirmā līmeņa profesionālās augstākās izglītības (koledžas), bakalaura un maģistra līmeņa studijām valsts augstskolās un koledžās un mazinātu Covid-19 krīzes radīto negatīvo seku ietekmi uz izglītības nozari, tai skaitā:

1.  1 440 928 *euro* Izglītības un zinātnes ministrijai;

2.  257 064 *euro* Veselības ministrijai;

3.  202 745 *euro* Zemkopības ministrijai;

4.  137 612 *euro* Kultūras ministrijai;

5.  1 651 *euro* Labklājības ministrijai.

**Ar MK 26.08.2020. rīkojumu Nr.473** no valsts budžeta programmas 02.00.00 “Līdzekļi neparedzētiem gadījumiem” piešķirti Izglītības un zinātnes ministrijai 1 631 052*euro*, lai nodrošinātu līdzfinansējumu dalībai Eiropas Savienības pētniecības un tehnoloģiju attīstības programmās, tai skaitā “Apvārsnis 2020”, un mazinātu Covid-19 krīzes radīto negatīvo seku ietekmi uz zinātnes nozari.

No pasākumam “Demogrāfija” papildu paredzētajiem 15 000 000 *euro* pieprasījumu šobrīd ir iesniegusi tikai Ekonomikas ministrija Mājokļu garantiju atbalsta programmai 1 603 380 *euro* apmērā.

Informatīvajam ziņojumam pievienotajā protokollēmuma projektā paredzēts uzdot ministrijām, kurām atbalstīts finansējums 2021.gadam, atbilstoši nolemtajam iesniegt Finanšu ministrijā priekšlikumus maksimāli pieļaujamo izdevumu apjoma 2021.gadam precizēšanai. Finanšu ministrijai sadarbībā ar atbildīgajām ministrijām precizēt maksimāli pieļaujamo izdevumu apjomu 2021.gadam.

Finanšu ministrs J.Reirs

Adijāne, 67095437

Zane.Adijane@fm.gov.lv